Alexander Suvorov
Alexander Basilii filius Suvorov (Russice: Александр Васильевич Суворов, tr. Aleksandr Vasil'evič Suvorov; natus 24 Novembris 1729 aut 1730, mortuus 18 Maii 1800) fuit dux Russicus, eruditus rerum militarium.

Biographia 
Alexander Suvorov natus est 13 Novembris (24 Novembris secundum Calendarium Gregorianum) anni 1729 aut 1730, Moscuae in urbe. In teneris, a patre suo (qui erat miles, dux generalis, commilito imperatoris Petri I) ductus, rebus militaribus et linguis alienis studebat. Corpore non robustus natus, Alexander Suvorov corpus suum exercitationibus physicis affecit.
 
Suvorov de iure ab anno 1742 et de facto anno 1748 munus militare fungi incepit. Anno 1754 factus est praefectus militum. In bello Imperii Russici contra Prussiam (quod annis 1756 – 1763 duravit) participavit. Copias Russicas in pugnis contra Imperium Ottomanicum (tempore bellorum annorum 1768 – 1774 et 1787 – 1791), contra rebelliones in Polonia (annis 1768 – 1772 et anno 1794), contra Franciam in Helvetia (anno 1799) ad victoriam duxit. 

Inter multa alia signa laudis, anno 1789 titulo comitis Râmnicensis, anno 1799 autem titulis generalissimi (titulo supremo militari in Imperio Russico) atque ducis Italici ornatus est.

Obiit Petropoli, 6 Maii (18 Maii Calendarii Gregoriani) anni 1800.

Fons 
 Pagina de Alexandro Suvorov Encyclopaediae Sovieticae Magnae editionis tertiae

Nexus externi 

 Situs interretialis, duce Alexandro Suvorov dedicatus 

Nati 1729
Mortui 1800
Ductores exercitus
Francomurarii
Generalissimi
Incolae Imperii Russici
Incolae Moscuae
Incolae Petropolis
Milites Russiae
Participes bellorum Napoleonicorum